തബസ്സം (നടി)

**തബസ്സം** (ജനനം: 1944 ജൂലൈ 9 കിരൺ ബാല സച്ദേവ്) ഒരു ഇന്ത്യൻ ചലച്ചിത്ര അഭിനേത്രിയും, ടോൽക്ക്ഷോ ഹോസ്റ്റും ആണ്. 1947-ൽ ബാലഭിനേത്രിയായി ബേബി തബസ്സം എന്ന പേരിൽ ചിത്രത്തിൽ അഭിനയിക്കാനാരംഭിച്ചു. ഇന്ത്യൻ ടെലിവിഷൻ ചാനലായ ഫൂൽ ഖൈൽ ഹേൻ ഗുൽഷൻ ഗുൽഷൻ എന്ന ആദ്യ ടെലിവിഷൻ ടോക്ക് ഷോയുടെ ആതിഥേയത്വം വഹിച്ചുകൊണ്ട് അവർ വിജയകരമായ ഒരു ടെലിവിഷൻ കരിയർ തുടങ്ങി. 1972 മുതൽ 1993 വരെ ഇത് ദൂരദർശൻ നാഷണൽ ബ്രോഡ്കാസ്റ്ററിൽ സംപ്രേഷണം ചെയ്തിരുന്നു. തബസ്സം ഒരു സ്റ്റേജ് അവതാരകയായും പ്രവർത്തിച്ചിരുന്നു.

## ആദ്യകാല ജീവിതവും പശ്ചാത്തലവും
തബസ്സം 1944 ജൂലായ് 9 ന് മുംബൈയിൽ സ്വാതന്ത്ര്യ സമര സേനാനിയായ അയോധ്യാനാഥ് സച്ദേവിനും പത്രപ്രവർത്തകയും, എഴുത്തുകാരിയുമായ അസ്ഗരി ബീഗമിനും  ജനിച്ചു. അമ്മയുടെ മനസ്സിലുള്ള മതവികാരങ്ങളെ സൂക്ഷിക്കുന്നതിനുവേണ്ടി, അയോധ്യാനാഥ് മകൾക്ക് തബസ്സം എന്നു പേരിട്ടു. വിവാഹത്തിനുമുമ്പുള്ള രേഖയിൽ ഔദ്യോഗിക പേര് കിരൺ ബാല സച്ദേവ് ആയിരുന്നു.

## കരിയർ
1947-ൽ മേരസുഹഗ് (1947), എന്ന ചിത്രത്തിൽ തബസ്സം അരങ്ങേറ്റം നടത്തികൊണ്ട് മഞ്ചാർധർ (1947), നർഗീസ് (1947), ബാരി ബെഹൻ (1949) എന്നിവയിൽ ബാലതാരമായി അഭിനയിച്ചു. പിന്നീട് നിതിൻ ബോസ് സംവിധാനം ചെയ്ത ദീദാർ (1951) എന്ന ചിത്രത്തിൽ നർഗീസിൻറെ കുട്ടിക്കാലത്തെ അവതരിപ്പിക്കുന്ന ബാലതാരമായി അഭിനയിച്ചു. ലത മങ്കേഷ്കർ, ഷംഷാദ് ബീഗം എന്നിവർ പാടിയ **ബച്ച്പൻ കെ ദിൻ ഭുലാ ന ദേന**' എന്ന ഹിറ്റ് ഗാനത്തിൽ അവരെ ചിത്രീകരിച്ചു.അടുത്ത വർഷം തന്നെ വിജയ് ഭട്ട് സംവിധാനം ചെയ്ത ബൈജു ബാവ്ര (1952) എന്ന ചിത്രത്തിൽ മീനാകുമാരിയുടെ ബാല്യകാലം അഭിനയിച്ചു. ഒരു വിടവിന് ശേഷം, അവർ മുതിർന്ന കഥാപാത്രത്തെ അഭിനയിക്കാൻ തുടങ്ങി.

1972 മുതൽ 1993 വരെ 21 വർഷക്കാലം **ഫൂൽ ഖിലെ ഹേൻ ഗുൽഷൻ ഗുൽഷാൻ** എന്ന ഇന്ത്യൻ ടെലിവിഷൻ ആദ്യ സംവാദം ഷോയിൽ ആതിഥേയത്വം വഹിച്ചു. മുംബൈ ദൂരദർശൻ കേന്ദ്രം സിനിമാ താരങ്ങളുടെ അഭിമുഖങ്ങൾ അടിസ്ഥാനമാക്കി നിർമ്മിച്ച ഈ ഷോ വളരെ ജനപ്രിയമായിത്തീർന്നു.ഇത് അവരെ ഒരു സ്റ്റേജ് അവതാരകയാക്കി മാറ്റി.പതിനഞ്ച് വർഷക്കാലം ഹിന്ദി വനിതാ മാസികയായ ഗൃഹലക്ഷ്മിയുടെ എഡിറ്ററും നിരവധി ഫലിത ബുക്കുകളും എഴുതിയിട്ടുണ്ട്.

1985-ൽ അവർ സംവിധാനം ചെയ്തതും നിർമ്മിച്ചതുമായ ആദ്യത്തെ സിനിമ *തും പർ ഹം ഖുർബാൻ* പുറത്തിറങ്ങി. 2006- ൽ രാജ്ശ്രീ പ്രൊഡക്ഷൻസ് നിർമ്മിച്ച പ്യായാർ കെ ദോ നാം: ഏക് രാധ, ഏക് ശ്യാം എന്ന ചിത്രത്തിലൂടെ അഭിനയരംഗത്തേയ്ക്ക് ടെലിവിഷനിലൂടെ വീണ്ടും കടന്നുവന്നു..സീ ടെലിവിഷനിൽ ലേഡീസ് സ്പെഷ്യൽ (2009) റിയാലിറ്റി സ്റ്റാൻഡപ്പ് കോമഡി ഷോയിൽ ജഡ്ജിയായിരുന്നു.

ടി.വി ഏഷ്യാനെറ്റിലും യുഎസിലും കാനഡയിലും ഹിന്ദി സിനിമയുടെ സുവർണ്ണ കാലഘട്ടത്തെക്കുറിച്ച് *അഭി തൊ മൈം ജവാൻ ഹും* എന്ന തലക്കെട്ടിൽ ടി.വി. ഷോ ടെലിവിഷൻ പരിപാടികൾ തുടർന്നു നടത്തിവന്നിരുന്നുനിലവിൽ, "ടബസ്സം ടാക്കീസ്" എന്ന തലക്കെട്ടിൽ യൂട്യൂബിൽ സ്വന്തം ചാനൽ ആരംഭിച്ചു, സാംസ്കാരികമായ ചർച്ചകൾ, സെലിബ്രിറ്റികളുടെ അഭിമുഖങ്ങൾ, ശാരികൾ, തമാശകൾ എന്നിവയും അതിലധികവും അവതരിപ്പിച്ചിരുന്നു.

## സ്വകാര്യ ജീവിതം
ടി വി നടൻ അരുൺ ഗോവിലിൻറെ മൂത്ത സഹോദരനായ വിജയ് ഗോവിലിനെ വിവാഹം ചെയ്തു. അവരുടെ മകൻ ഹൊഷാങ്ങ് ഗോവിൽ മൂന്നു ചിത്രങ്ങളിൽ അഭിനയിച്ചതിൽ *തും പർ ഹം ഖുർബാൻ* (1985) എന്ന ചിത്രത്തിലെ പ്രധാന അഭിനേതാവുമായിരുന്നു. തബസ്സം നിർമ്മിച്ചതും സംവിധാനം ചെയ്തതുമായ ഈ ചിത്രത്തിൽ ജോണി ലിവർ എന്നൊരു ഹാസ്യ കഥാപാത്രത്തെ പുതുമുഖമായി പരിചയപ്പെടുത്തിയിരുന്നു.
## ഫിലിമോഗ്രാഫി
### ഫിലിംസ്
* * നർഗീസ് * (1947)
* * മേരാ സുഹാഗ് * (1947)
* * [[Manjhdhar (1947 film) | മഞ്ജധർ]] * (1947)
* * [[ബാരി ബെഹെൻ]] * (1949) മുന്നിയായി
* * ചോട്ടി ഭാഭി * (1950)
* * [[Sargam (1950 film) | സർഗം *]] * (1950)
* * സംഗ്രാം * (1950)
* * ജോഗൻ * (1950) മംഗു
* * ഗുമാഷ്ട * (1951)
* * ഡീദാർ * (1951)
* * ബഹർ * (1951)
* * അഫ്‌സാന * (1951) യംഗ് മീര
* * ബൈജു ബാവ്ര * (1951) യംഗ് ഗൗരി
* * ബാപ്പ് ബേട്ടി * (1954)
* * കോളേജ് ഗേൾ * (1960)
* * മുഗൾ-ഇ-അസം * (1960)
* * ധർമ്മപുത്ര * (1961) രേഖാ റായി
* * ഫിർ വോഹി ദിൽ ലായ ഹൂൺ * (1963)
* * ദാര സിംഗ്: അയൺമാൻ * (1964)
* * സിംബോ കാ ബേട്ടി * (1966)
* * ഗൻവാർ * (1970) യജമാനത്തിയായി
* * ബച്ച്പാൻ * (1970) ലില്ലി - ടോമിന്റെ ഭാര്യ
* * ഹീർ രഞ്ജ * (1970)
* * ജോണി മേര നാം * (1970)
* * ശ്രീകൃഷ്ണ ലീല * (1971) റസിലി 
* * ശ്രീകൃഷ്ണാർജുൻ യുദ്ദ് * (1971) ചിത്രാംഗിനി
* * ലഡ്കി പസന്ദ് ഹായ് * (1971)
* * ഗാംബ്ലർ * (1971)
* * അധികാർ * (1971)
* * തെരേ മേരെ സപ്‌നെ (1971 ഫിലിം) | തേരേ മേരെ സപ്‌നെ * (1971) മാൽതിമാലയുടെ ഹെയർഡ്രെസ്സറായി
* * ഷാദി കെ ബാഡ് * (1972) ബസന്തി
* * മാ ബഹെൻ ഔർ ബിവി * (1974)
* * നാച്ചെ മയൂരി * (1986)
* * ചമേലി കി ഷാഡി * (1986)
* * സ്വാർഗ് * (1990) 

=== ടെലിവിഷൻ ===
* * ഫൂൽ ഖിലെ ഹെയ്ൻ ഗുൽഷൻ ഗുൽഷൻ * (1972 - 1993)
* * പ്യാർ കെ ഡോ നാം: ഏക് രാധ, ഏക് ശ്യാം * (2006, സ്റ്റാർ പ്ലസ്) കിഷന്റെ മുത്തശ്ശിയായി
* * ലേഡീസ് സ്പെഷ്യൽ '' (2009, സീ ടിവി) (ജഡ്ജി)

## അവലംബം

## പുറം കണ്ണികൾ
* 
* Baby Tabassum at Bollywood Hungama

വർഗ്ഗം:1940-കളിൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:ഇന്ത്യൻ ടെലിവിഷൻ മാധ്യമപ്രവർത്തകർ